《题万年妙莲阁》
宋代·钱协

应真飞锡霭灵踪，智者遗杉尚灌丛。宝构迥临清鉴上，妙莲高擢污泥中。

甚深秘藏资谈席，最上真乘振祖风。嗟我拘挛犹未历，坐驰神爽愧兴公。

作者简介：（1034—1097）杭州临安人，字穆父。钱彦远子。以荫知尉氏县。神宗召对称旨，以不附王安石，命权盐铁判官。历提点京西、河北、京东刑狱。奉使吊高丽，凡馈饩非旧例所有者皆不纳。归拜中书舍人。哲宗元祐初，以龙图阁待制知开封府，为宗室、贵戚所憾，出知越州，徙瀛州。召拜工部、户部侍郎，进尚书。复知开封府，临事益精。哲宗莅政，补翰林学士，为章惇诽诋，罢知池州。藏书甚富，工行草书。